Ռուսաստանի Հայերի միության փոխնախագահ Լուսիկ Ղուկասյանը Facebook-ում գրել է. «Միասնական Ռուսաստանից» պատգամավոր Դմիտրի Սավելևը (որի տարեկան պաշտոնապես գրանցված եկամուտը 175 մլն ռուբլի է) երեկ Ադրբեջանի դեսպանությունում հարգել է «շահիդների հիշատակը»։ Շնորհավորում եմ «Միասնական Ռուսաստանին», շուտով նրա անդամները կսկսեն ծաղիկներ դնել ԻԼԻՊ գրոհայինների գերեզմաններին»։ Դե, իսկ ինքը՝ պրն Սավելևը, արարողության ժամանակ հայտարարել է. «Տեղի ունեցած իրադարձությունները ցույց են տալիս Ադրբեջանի ուժը, բանակի ուժը, բոլորովին այլ բանակի, քան այն բանակն էր, որը կար պետականության կայացման սկզբում... Մենք հիանալի հասկանում ենք, թե ինչու է Ադրբեջանի նախագահը պատրաստ հրաման տալ միակողմանի դադարեցնել կրակը։ Ոչ ոք չի ուզում մարդկանց մահը։ Այնուամենայնիվ, Ադրբեջանը պետք է վերադարձնի զավթված շրջանները։ Երկիրը ցույց է տալիս բարի կամք, բայց հողերի վերադարձման գործընթացը պետք է ակտիվացվի առավելագույնս։ Ադրբեջանը չի կարող սպասել էլի մի տասնամյակ։ Առանց այդ էլ արդեն 25 տարի է անցել»։